ആദിവാസി കോളനിയില് റബര് കൃഷി വിപുലീകരിക്കല് പദ്ധതി കുളത്തൂപ്പുഴ: ആദിവാസി സമൂഹത്തെ സ്വയം പര്യാപ്തരാക്കുക എന്ന ലക്ഷ്യത്തോടെ എല്ലാ ആദിവാസി കുടുംബങ്ങളിലും റബര് കൃഷി പരിപോഷിപ്പിച്ചു. വരുമാനമാര്ഗം വര്ധിപ്പിക്കുന്നതിന് നടപ്പാക്കുന്ന റബര്തൈ നടീല് പദ്ധതിക്ക് കടമാന്കോട് ആദിവാസി കോളനിയില് തുടക്കമായി. ആദിവാസി കാണിക്കാര് സംയുക്ത സംഘത്തിന്െറ ആഭിമുഖ്യത്തില് ഓരോ കുടുംബത്തിലെയും ഒരു അംഗം ഒരു റബര് തൈ എന്ന സന്ദേശം നല്കി നടപ്പാക്കുന്ന പദ്ധതി കടമാന്കോട് കോളനി പ്രദേശത്തെ മരുതിമൂട്, ചരുവിള പുത്തന് വീട്ടില് ശിശുപാലന് കാണിയുടെ പുരയിടത്തില് റബര് തൈ െവച്ചുപിടിപ്പിച്ചാണ് തുടക്കംകുറിച്ചത്. ഗ്രാമപഞ്ചായത്ത് പ്രസിഡന്റ് പി. അനില്കുമാര് ഉദ്ഘാടനം ചെയ്തു. പ്രദേശവാസിയായ അധ്യാപകന് രാധാകൃഷ്ണനെ ആദരിച്ചു. ആദിവാസി കാണിക്കാര് സംയുക്തസംഘം പ്രസിഡന്റ് കെ.ജി. വീരാത്മജന് കാണി അധ്യക്ഷത വഹിച്ചു. സെക്രട്ടറി ആര്. രാജശേഖരന് കാണി, പഞ്ചായത്തംഗം സന്തോഷ്കുമാര്, കുഴവിയോട്, കടമാന്കോട് ഊരുമൂപ്പന്മാരായ അപ്പുക്കുട്ടന് കാണി, രതീഷ്, ബാലചന്ദ്രന് കാണി, ചിപ്പി, ശോഭനകുമാരി എന്നിവര് പങ്കെടുത്തു. .................. ഫോട്ടോ.. 6KE KULP 3.. റബര് കൃഷി പരിപോഷിപ്പിക്കല് പദ്ധതി പ്രകാരം കടമാന്കോട് ആദിവാസി കോളനിയില് സംഘടിപ്പിച്ച പരിപാടി ഗ്രാമപഞ്ചായത്ത് പ്രസിഡന്റ് പി. അനില്കുമാര് റബര് തൈ നട്ട് ഉദ്ഘാടനം ചെയ്യുന്നു